

**ประกาศองค์การบริหารส่วนตำบลทอนหงส์**

**เรื่อง ให้เจ้าของป้ายซึ่งจะต้องเสียภาษีป้าย ที่ตั้งอยู่ในเขตตำบลทอนหงส์**

**อำเภอพรหมคีรี จังหวัดนครศรีธรรมราช อันต้องเสียภาษีป้าย ประจำปี พ.ศ. 2558**

**ไปรับแบบพิมพ์ และกรอกรายการในแบบพิมพ์ ยื่นต่อพนักงานเจ้าหน้าที่**

...................................................................................

 อาศัยอำนาจตามความในหมวด 2 มาตรา 12 แห่งพระราชบัญญัติภาษีป้าย พุทธศักราช 2510 และตามคำสั่งขององค์การบริหารส่วนตำบลทอนหงส์ ที่ 128/2557 เรื่อง แต่งตั้งเจ้าพนักงานเจ้าหน้าที่และพนักงานเก็บภาษีป้าย ลงวันที่ 12 เดือน มีนาคม พ.ศ. 2557

 จึงประกาศให้ผู้รับประเมิน ซึ่งมีป้ายติดตั้งอยู่ในเขตตำบลทอนหงส์ อำเภอพรหมคีรี จังหวัดนครศรีธรรมราช อันต้องเสียภาษีป้าย ไปรับแบบพิมพ์แสดงรายการภาษีป้าย ( ภ.ป. 1) ณ องค์การบริหารส่วนตำบลทอนหงส์ ได้ตั้งแต่ วันที่ 1 มกราคม 2558 ถึง 31 มีนาคม 2558 เป็นต้นไป และให้กรอกรายการลงในแบบพิมพ์ยื่นต่อพนักงานเจ้าหน้าที่ ณ องค์การบริหารส่วนตำบลทอนหงส์ อำเภอพรหมคีรี จังหวัดนครศรีธรรมราช ภายในวันที่ 31 มีนาคม พ.ศ.2558

 ประกาศ ณ วันที่ 2 เดือน ธันวาคม 2557

 (นายเพชรฎา ปิ่นสุวรรณ)

 รองนายกองค์การบริหารส่วนตำบล ปฏิบัติราชการแทน

 นายกองค์การบริหารส่วนตำบลทอนหงส์



**ประกาศองค์การบริหารส่วนตำบลทอนหงส์**

**เรื่อง ให้ผู้รับประเมินซึ่งมีกรรมสิทธิ์ในทรัพย์สินที่ตั้งอยู่ในเขตตำบลทอนหงส์**

**อำเภอพรหมคีรี จังหวัดนครศรีธรรมราช อันต้องเสียภาษีโรงเรือนและที่ดิน ประจำปี พ.ศ. 2558**

**ไปรับแบบพิมพ์ และกรอกรายการในแบบพิมพ์ ยื่นต่อพนักงานเจ้าหน้าที่**

......................................................................................................

 อาศัยอำนาจตามความในหมวด 1 มาตรา 19 แห่งพระราชบัญญัติภาษีโรงเรือนและที่ดิน พุทธศักราช 2475 ซึ่งแก้ไขเพิ่มเติมโดยพระราชบัญญัติภาษีโรงเรือนและที่ดิน (ฉบับที่ 4 ) พุทธศักราช 2534 และตามคำสั่งขององค์การบริหารส่วนตำบลทอนหงส์ ที่ 129/2557 เรื่อง แต่งตั้งเจ้าพนักงานเจ้าหน้าที่ และพนักงานจัดเก็บภาษีโรงเรือนและที่ดิน ลงวันที่ 12 มีนาคม พ.ศ. 2557

 จึงประกาศให้ผู้รับประเมิน ซึ่งมีกรรมสิทธิ์ในทรัพย์สินเป็นโรงเรือน หรือสิ่งปลูกสร้างอย่างอื่น ที่ตั้งอยู่ในเขตตำบลทอนหงส์ อำเภอพรหมคีรี จังหวัดนครศรีธรรมราช ไปรับแบบพิมพ์ แสดงรายการแห่งทรัพย์สิน (ภ.ร.ด.2) ณ องค์การบริหารส่วนตำบลทอนหงส์ ได้ตั้งแต่วันที่ 1 มกราคม 2558 ถึงวันที่ 27 กุมภาพันธ์ 2558 เป็นต้นไป และให้กรอกรายการโดยละเอียด ลงในแบบพิมพ์ แล้วยื่นต่อพนักงานเจ้าหน้าที่ ณ องค์การบริหารส่วนตำบลทอนหงส์ อำเภอพรหมคีรี จังหวัดนครศรีธรรมราช ภายในวันที่ 28 ภุมภาพันธ์ พ.ศ. 2558

 ประกาศ ณ วันที่ 2 เดือน ธันวาคม พ.ศ. 2557

 (นายเพชรฎา ปิ่นสุวรรณ)

 รองนายกองค์การบริหารส่วนตำบล ปฏิบัติราชการแทน

 นายกองค์การบริหารส่วนตำบลทอนหงส์



**ประกาศองค์การบริหารส่วนตำบลทอนหงส์**

**เรื่อง ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่**

**ประจำปี พ.ศ. 2558**

.............................................................

 อาศัยอำนาจพระราชบัญญัติภาษีบำรุงท้องที่ พ.ศ. 2508 หมวด 4 มาตรา 24 และมาตรา 29 แก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ 3 )พ.ศ.2543 และตามคำสั่งองค์การบริหารส่วนตำบลทอนหงส์ ที่ 130/2557 เรื่อง แต่งตั้งพนักงานประเมิน พนักงานสำรวจและเจ้าหน้าที่รับชำระภาษีบำรุงท้องที่ กำหนดให้เจ้าของที่ดินผู้มีหน้าที่ต้องเสียภาษีบำรุงท้องที่ ยื่นแบบแสดงรายการที่ดินเป็นรายแปลงต่อพนักงานประเมิน

 จึงประกาศให้เจ้าของที่ดิน ที่อยู่ในเขตตำบลทอนหงส์ อำเภอพรหมคีรี จังหวัดนครศรีธรรมราช ยื่นแบบแสดงรายการที่ดิน (ภ.บ.ท.5) เพื่อเสียภาษีบำรุงท้องที่ ประจำปี พ.ศ.2558 ต่อพนักงานประเมิน ณ องค์การบริหารส่วนตำบลทอนหงส์ ตั้งแต่วันที่ 1 มกราคม 2558 ถึงวันที่ 30 เมษายน 2558 ขอรับแบบแสดงรายการที่ดิน (ภ.บ.ท.5) ได้ที่ ณ องค์การบริหารส่วนตำบลทอนหงส์

 ถ้าไม่ยื่นแบบแสดงรายการที่ดินภายในกำหนด หรือยื่นแบบแสดงรายการที่ดินโดยไม่ถูกต้องทำให้จำนวนเงินที่จะต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา 45(1) และ(2) แห่ง พระราชบัญญัติภาษีบำรุงท้องที่ พ.ศ.2508

 ประกาศ ณ วันที่ 2 เดือน ธันวาคม 2557

 (นายเพชรฎา ปิ่นสุวรรณ)

 รองนายกองค์การบริหารส่วนตำบล ปฏิบัติราชการแทน

 นายกองค์การบริหารส่วนตำบลทอนหงส์



**ประกาศองค์การบริหารส่วนตำบลทอนหงส์**

**เรื่อง การแบ่งทำเลเพื่อกำหนดราคาค่าเช่ามาตรฐานกลางเฉลี่ยต่อตารางเมตร (ต่อเดือน)**

**ในเขตองค์การบริหารส่วนตำบลทอนหงส์ ประจำปี พ.ศ.2558**

...............................................................................

 อาศัยอำนาจตามความในมาตรา 8 แห่งพระราชบัญญัติภาษีโรงเรือนและที่ดิน พุทธศักราช 2475 ซึ่งแก้ไขเพิ่มเติมโดยพระราชบัญญัติภาษีโรงเรือนและที่ดิน (ฉบับที่ 4) พุทธศักราช 2534 และตามคำสั่งองค์การบริหารส่วนตำบลทอนหงส์ ที่ 475/2557 เรื่องแต่งตั้งคณะกรรมการพิจารณากลั่นกรองการประเมินค่ารายปี และคณะกรรมการพิจารณาคำร้องขอให้พิจารณาการประเมินใหม่ ลงวันที่ 3 พฤศจิกายน พ.ศ. 2557 นั้น

 องค์การบริหารส่วนตำบลทอนหงส์ จึงขอประกาศให้ผู้รับประเมินซึ่งมีกรรมสิทธิ์ในทรัพย์สินเป็นโรงเรือนหรือสิ่งปลูกสร้างอย่างอื่น ที่ตั้งในเขตองค์การบริหารส่วนตำบลทอนหงส์ ทราบเกี่ยวกับการกำหนดราคาค่าเช่ามาตรฐานกลางเฉลี่ยต่อตารางเมตร(ต่อเดือน) ตามที่คณะกรรมการพิจารณากลั่นกรองค่ารายปี ได้ประชุมในวันที่ 20 พฤศจิกายน พ.ศ.2557 เพื่อให้พนักงานเจ้าหน้าที่ใช้เป็นแนวทางประกอบการประเมินค่ารายปีของภาษีโรงเรือนและที่ดิน รายละเอียดประกาศตามเอกสารแนบท้าย

 จึงประกาศให้ทราบโดยทั่วกัน

 ประกาศ ณ วันที่ 2 เดือน ธันวาคม พ.ศ.2557

 (นายเพชรฎา ปิ่นสุวรรณ)

 รองนายกองค์การบริหารส่วนตำบล ปฏิบัติราชการแทน

 นายกองค์การบริหารส่วนตำบลทอนหงส์

**เอกสารแนบท้ายประกาศ**

**แบบแสดงการแบ่งทำเลเพื่อกำหนดราคาค่าเช่ามาตรฐานกลางเฉลี่ยต่อตารางเมตร (ต่อเดือน)**

**ในเขตองค์การบริหารส่วนตำบลทอนหงส์ ประจำปี พ.ศ.2558**

|  |  |  |  |
| --- | --- | --- | --- |
| **โรงเรือนประเภทพิเศษ** | **ทำเลที่ 1** | **ทำเลที่ 2** | **ทำเลที่ 3** |
| **1. แบ่งตามลักษณะการใช้ประโยชน์** |  |  |  |
|  1 โกดังเก็บของ | 10 | 7 | 5 |
|  2 คลังสินค้า | 10 | 7 | 5 |
|  3 อู่ซ่อมรถ | 9 | 6 | 4 |
|  4 โรงรม | 44 | 32 | 12 |
|  5 เรือนคนใช้ เรือนครัว | 8.5 | 6.5 | 3.5 |
|  6 ร้านขายของชำ | 9.5 | 6.5 | 4.5 |
|  7 สำนักงาน | 9 | 6 | 4 |
|  8 ซุปเปอร์มาเก็ต | 9.5 | 6.5 | 4.5 |
|  9 สถานีบริหารน้ำมัน / แก๊ส | 9.5 | 6.5 | 4.5 |
|  10 ร้านเสริมสวย | 9 | 6 | 4 |
|  11 โรงเลี้ยงสัตว์ (หมู ไก่) | 4.5 | 1 | 1 |
|  12 ร้านขายไม้แปรรูป | 9.5 | 6.5 | 4.5 |
| **2. ที่ดินที่ใช้ต่อเนื่องกับโรงเรือน** |  |  |  |
|  1 ตู้โทรศัพท์สาธารณะ | 100 บ./ด. | 100 บ./ด. | 100 บ./ด. |
|  2 ลานคอนกรีต | 8.5 | 5.5 | 3.5 |
|  3 ลาดยางแอสฟัสต์ | 8.5 | 5.5 | 3.5 |

 

**ประกาศองค์การบริหารส่วนตำบลทอนหงส์**

**เรื่อง ขั้นตอนและระยะเวลาการปฏิบัติราชการตามโครงการเพิ่มประสิทธิภาพการให้บริการเชิงรุก**

**ประจำปี พ.ศ. 2558**

 ตามที่องค์การบริหารส่วนตำบลทอนหงส์ ได้จัดทำโครงการเพิ่มประสิทธิภาพการให้บริการประชาชนเชิงรุกฉะนั้นเพื่ออำนวยความสะดวกและให้บริการประชาชน เป็นไปอย่างรวดเร็วและถูกต้อง สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 จึงขอประกาศขั้นตอนและระยะเวลาในการปฏิบัติราชการให้บริการประชาชน ดังนี้

 1. จัดเก็บภาษีบำรุงท้องที่ 4 นาที/ราย

 2. จัดเก็บภาษีโรงเรือนและที่ดิน 4 นาที/ราย

 3. จัดเก็บภาษีป้าย 4 นาที/ราย

 4. การจดทะเบียนพาณิชย์ 12 นาที/ราย

 5. การขออนุญาตขึ้นทะเบียนผู้ใช้น้ำประปา 3 นาที/ราย

 6. ยื่นคำร้องขอใช้ถังขยะ 3 นาที/ราย

 จึงประกาศให้ทราบโดยทั่วกัน

 ประกาศ ณ วันที่ เดือน มกราคม 2558

 (นายเพชรฎา ปิ่นสุวรรณ)

 รองนายกองค์การบริหารส่วนตำบล ปฏิบัติราชการแทน

 นายกองค์การบริหารส่วนตำบลทอนหงส์